I april [[1902]] indsendte East Africa Syndicate ansøgning om land i Britisk Østafrika. Finansmænd fra [[British South Africa Company]] viste interesse i syndikatet, der først ansøgte om 500 m², senere om noget større arealer, heriblandt et stort område tilhørende en [[Jødedom|jødisk]] bosættelse. I april [[1903]] sendte [[Frederick Russell Burnham]], berømt [[Spejderbevægelsen|spejder]] og direktør for syndikatet, en ekspedition bestående af [[John Weston Brooke]] og andre ud for at vurdere mineralmængderne i regionen. Ekspeditionen, der blev kendt som de fire B'er (alle ledernes navne begyndte med B), rejste fra Nairobi via [[Mount Elgon]] nordpå til vestbredden af [[Lake Turkana|Lake Rudolph]], hvorunder de led store afsavn i form af vandmangel og oplevede farer ved mødet med [[masai]]er.<ref>{{cite book | author = W.N. Fergusson | title = Adventure, Sport and Travel on the Tibetan Steppes | url = https://archive.org/details/adventuresporttr00fergrich | page = forord | publisher = Charles Scribner's Sons | year = 1911 }}</ref> Da der i [[1903]] ankom hundredvis af nybyggere, mest fra [[Sydafrika]], opstod spørgsmålet om masaiernes ret til græsgange for deres kvæg, og man besluttede derpå at undlade at udstykke flere store landområder.
Filosofi Historie Tidligere_riger,_stater,_protektorater,_kolonier_og_lande Foreninger Organisationer